薛亨

薛亨（），字道行，號通衢、質亭，陝西西安府韓城縣郝莊里人，匠籍，明朝政治人物。

 生平 
嘉靖四十年（1561年）辛酉科陝西鄉試第一名舉人，隆慶五年（1571年）登辛未科二甲第五十名進士。吏部觀政，授戶部主事，督餉寧武，徙內庫。萬曆三年（1575年）改兵部武選司主事，以父喪歸。服闋，七年复除車駕司主事，萬曆八年奉使犒邊，半道遷刑部員外郎，四月尋擢山西提學僉事《明神宗显皇帝实录卷之九十八》：万历八年四月，升刑部员外薛亨为山西佥事提调学政，调河南副使梅友松于山西。。以母喪歸，服除，十二年四月復山西提学故官《明神宗显皇帝实录卷之一百四十八》：万历十二年四月，以原任山西佥事薛亨为本省提学佥事。。十四年遷山東參議，督泰山香稅。無何，十五年四月遷湖廣按察副使《明神宗显皇帝实录卷之一百八十五》：万历十五年四月，升山东右参议薛亨为湖广副使。，十八年晉四川參政，治兵涪州，三年考最，二十一年七月遷山西按察使万历二十一年七月，是日升四川左参政薛亨为山西按察使。，治兵昌平，尋徙冀南汾州。二十三年升河南右布政使《明神宗显皇帝实录卷之二百八十二》：万历二十三年二月乙丑，升云南按察使陈洙为湖广右布政使，山西按察使薛亨为河南右布政使，湖广德安府知府杨以忠为云南副使。，兼摄左使事。二十四年八月，山西巡撫魏允貞追論貪肆監司薛亨多贓，革職閑住。歸鄉题署所居堂曰“敬忍”，作为座右铭。

佚事
記述了韓城知縣袁某與薛亨的師生之誼（明）李中馥《原李耳载·袁薛相知》：薛公亨者，陕西韩城人，少负异质。潞安袁公为韩城令，童试取居首。见其贫，不能娶，谋择富室女妻之，俾得资以读书也。廉得某氏有女，遣役招至，谕意，且曰：「吾为汝门楣计耳。」富民不可。袁公力说，触怒，几欲扑之，则宁受扑。袁公曰：「愚至此哉！」乃传学中四斋长，持官帖，具币四，送其家，始纳之。即于是月涓吉，婚焉。复招其父相慰曰：「薛生真汝佳壻，异日大贵，汝方知也。」未几，袁公以忧归。薛公乡试抡元。袁公服除，仍补任韩城，师生谊甚密。一日，左右告云：「今日薛解元娶亲。」袁公曰：「必是妾耳。」对曰：「乃正室也。」袁公惊问前所主娶者安在，曰：「殁已年馀矣。」袁公深慨惜。又问：「今娶谁氏？」曰：「前室之妹也。」袁公拍案曰：「村翁村翁，前一女不许，今何二女女焉？」后薛公成进士，任山西提学。时袁公已弃世，薛公至潞，亲祭袁公，且厚赠其家焉。。

 家族 
曾祖薛清；祖父薛珉；父薛三戒，壽官。母王氏。具慶下。兄薛元，弟薛九思。

参考文献
李维桢《薛方伯家传》

相關條目
明朝解元列表

Category:嘉靖四十年辛酉科陝西鄉試舉人
H
Category:韩城人
Category:明朝陝西鄉試解元
Category:匠籍進士
Category:明朝戶部主事
Category:明朝兵部武選司主事
Category:明朝兵部車駕司主事
Category:明朝刑部員外郎
Category:明朝山西按察司僉事
Category:明朝山東布政使司參議
Category:明朝湖廣按察司副使
Category:明朝四川布政使司參政
Category:明朝山西按察使
Category:明朝河南右布政使